**A, iubite, a**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

– A, iubite, a,

Mai spune-mi ceva,

Că mi-i drag să-mi spui

Ce nu ştiu, drag pui,

Că mi-i drag să-ascult

De dragoste mult,

Haide, spune-mi cum se

Iubesc păsările.

– O, iubito, o,

Cred că tot ca noi:

Copacii bătrâni

Acasă rămân

Ca nişte bunici

Cu puii cei mici

Care-n braţe-i leagănă

Până-i frunza galbenă.

Pe-urmă bat vântoasele,

Şi nu-i nici o pasăre,

Pe-urmă le cad foile,

Se-nvelesc cu ploile.

Pe-urmă îi dor crengile

Şi n-au ce să legene.